Nachdäm mir Euse Luxusgländwaage im Hotel überreicht  becho hei simer richtig Pai ufbroche. Bimene Wasserfall namens Mok Fa heimer dr ersti Stop gmacht. Nach einige Kilometer absits vo der direkte Route sin mir zu de Pong Duet Hot Springs cho. Dr Wäg isch asphaltiert gsi, jedoch ziemli schmal und mir hei dr Idruck gha dur e Dschungel z`fahre. Ufeme grosse Parkplatz hei mir den s`Auto anegstellt und si z`Fuss witer zu dä chochendheisse Quelle. D`Badhose hei mir aber erscht am Obe im wunderschöne Pool näbem Bungalow brucht.